કડક સુરક્ષા વ્યવસ્થાઃ ત્રીજા તબક્કાની ચૂંટણીમાં હિંસક અથડામણોના અહેવાલ બાદ ચૂંટણીપંચે આ ચોથા તબક્કાના મતદાન માટે સુરક્ષાનો જડબેસલાક બંદોબસ્ત કર્યો છે. મુક્ત અને ન્યાયી ચૂંટણી યોજાય તે માટે કેન્દ્રીય સશસ્ત્ર દળો સહિત કુલ ૯૦,૦૦૦ સુરક્ષાકર્મીને તહેનાત કરવા આવ્યા છે. ઉત્તર ૨૪ પરગણા અને હાવરા જિલ્લાની તમામ સરહદો પર નાકાબંધી કરીને સઘન સર્ચ ઓપરેશન હાથ ધરવામાં આવી રહ્યું છે. વિદ્યાનગર અને હાવરાના કેટલાય વિસ્તારોની હોટલમાં ચેકિંગ કરવામાં આવી રહ્યું છે. આ તબક્કાનું મતદાન તૃણમૂલ કોગ્રેસ માટે ઘણું મહત્ત્વનું છે કારણ કે તેમાં નવ પ્રધાન અને એક પૂર્વ પ્રધાનના ચૂંટણી ભાવિનો ફેંસલો થનાર છે.